Diari Oficial de la Generalitat Valenciana


Sumari del DOGV 728, del 22-12-1987 (1987/810216)

ORDRE de 3 de desembre de 1987, de la Conselleria de Treball i Seguretat Social, per la qual s'aprova el Pla d'Actuacions amb les Diputacions Províncials per a l'exercici de 1988 en matèria de Serveis Socials.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/12/03/(1)/dof/vci/html**

### Dades del document

Número de DOGV
:   728

Data del DOGV
:   22-12-1987

Secció del DOGV
:   DISPOSICIONS GENERALS

Número del document
:   1987/810216


Data del document
:   03-12-1987

Organisme emissor
:   Conselleria de Treball i Seguretat Social

Tipus de document
:   Ordre

Correcció d'errades

Ordre de 3 de desembre de 1987, de la Conselleria de Treball i Seguretat Social, per la qual s'aprova el Pla d'Actuacions amb les Diputacions Provincials per a l'exercici de 1988 en matèria de Serveis Socials.  
La Llei 2/1983, de 4 d'octubre, de les Corts Valencianes (DOGV de 6 d'octubre de 1983), per la qual es declaren d'interés general per a la Comunitat Valenciana determinades funcions pròpies de les Diputacions Provincials, estableix en l'art. 4 la via adequada per a l?exercici d'aquestes funcions. El Decret 129/1985, de 23 d'agost, del Consell de la Generalitat Valenciana (DOGV de 29 d'agost de 1985), fixa les directrius de coordinació de les funcions pròpies de les Diputacions Provincials de la Comunitat Valenciana declarades d'interés comunitari, i determina les funcions a càrrec de la Conselleria de Treball i Seguretat Social en relació amb les matèries de la seua competència, i també el procediment escaient per a la confecció dels plans d'actuació. Aquest Decret fou modificat pel Decret 98/1986, de 30 de juliol, del Consell de la Generalitat Valenciana (DOGV d'11 d?agost de 1986).  
De la mateixa manera, la Llei de Bases de Règim Local determina com a competències pròpies de la Diputació aquelles que «li atribueixen les Lleis de l?Estat i les Comunitats Autònomes», a més de «l?assistència i la cooperació jurídica, econòmica i tècnica als Municipis, més que més els de menor capacitat econòmica i de gestió» (art. 36.1, b). També estableix que «la coordinació es realitzarà mitjançant la definició concreta i en relació amb una matèria, un servei o una competència... a través de plans sectorials per tal de fixar els objectius i la determinació de les prioritats de l'acció pública en la matèria corresponent» (art. 59.1). D'altra banda, el Pla Econòmic Valencià II planeja les inversions a la Comunitat Valenciana, tot atenent a la col·laboració pressupostària entre la Generalitat Valenciana i les Diputacions Provincials, i dotant a les actuacions de millor perspectiva temporal (1988-91).  
El Consell Superior de Coordinació, en la sessió del 15 de desembre de 1987, emet informe favorable sobre el Pla d?Actuació de la Conselleria de Treball i Seguretat Social.  
Per aquesta raó, i fent ús de les facultats que em confereixen la Llei 5/1983, de 30 de desembre, de Govern Valencià, i els Decrets 129/1985, de 23 d'agost i 98/1983, de 30 de juliol, del Consell de la Generalitat Valenciana, i després de consultat el Consell de Benestar Social,  
ORDENE:  
Article primer  
S'aprova el Pla d?actuacions de la Generalitat i les Diputacions en matèria de Serveis Socials Generals, Especialitzats i les prestacions econòmiques, tècniques i personals.  
Article segon  
Que, d'acord amb la política d'acció social de la Generalitat Valenciana, es fa necessària la descentralització en la prestació de serveis, enfocant-se vers l?àmbit municipal i en coordinació amb Ens provincials.  
Article tercer  
Hom estableix com a accions prioritàries coordinades amb les Diputacions Provincials, per al desenvolupament dels Serveis Socials, les següents:  
1. Programació conjunta i articulada de les activitats.  
2. Planificació conjunta dels recursos personals i materials i de les institucions i els serveis necessaris per a realitzar les funcions.  
3. Aprofitament més racional i solidari dels recursos pressupostaris de la Generalitat Valenciana i de les Diputacions Provincials.  
4. Amplia participació dels administrats i major difusió de totes les activitats.  
Article quart  
La responsabilitat d'executar les mesures d'aquest Acord recaurà conjuntament sobre el Cap d?àrea de la Direcció Territorial i el Diputat de l?Area de Serveis Socials de la Diputació Provincial. Els correspondrà:  
a) La supervisió continua de l?acord.  
b) La suprema vigilància del seu compliment.  
c) La interpretació de l?acord, si cal.  
d) La proposta anual a la Comissió de Coordinació, de totes les modificacions considerades oportunes.  
A fi d'acomplir llurs funcions, seran assistits per una Comissió Tècnica formada per dos tècnics de la Direcció d?àrea de Serveis Socials i per dos tècnics de la Diputació Provincial. A la Comissió Tècnica, li correspondrà:  
a) El seguiment continu dels programes municipals convinguts.  
b) El suport tècnic als Equips Socials de Base.  
c) La comunicació de la planificació de la Direcció General de Serveis Socials als municipis, i la recepció de llurs demandes i necessitats a la Direcció General.  
A fi d'avaluar la situació dels Programes Municipals de Serveis Socials, el Cap d?àrea de Serveis Socials i el Diputat podran delegar, en l?Equip Tècnic adequat, la realització de la investigació pertinent que servesca de suport per al disseny dels programes municipals de Serveis Socials i per a una racionalització escaient que potencia els recursos.  
La Comissió Tècnica es reunirà preceptivament una vegada el trimestre amb el Cap d?àrea de Serveis Socials i el Diputat, estenent Acta dels acords, els quals es faran arribar al Conseller de Treball i Seguretat Social i al President de la Diputació Provincial.  
Les comunicacions adreçades als Ajuntaments, generades per aquest Acord, faran ús sempre de l'anagrama «Generalitat Valenciana, Conselleria de Treball i Seguretat Social. Diputació de   
 Serveis Socials Municipals.  
Departament Interinstitucional.  
La sol·licitud de conveni per part de les Corporacions Locals es presentarà en les Direccions Territorials segons instància oficial. Una vegada presentada la sol·licitud amb la relació de programes opcionals que vol implantar el Municipi, la Comissió Política procedirà a la resolució, amb l?informe previ de la Comissió Tècnica.  
Article cinqué  
En la creació de Serveis Socials Sectorials, les Diputacions participaran sia en règim de gestió directa, sia en règim de delegació.  
Article sisé. Serveis Socials Generals.  
La Conselleria de Treball i Seguretat Social (Direcció General de Serveis Socials) i les Diputacions Provincials, implantaran progressivament en els Municipis un sistema de serveis bàsics en l'àmbit de l?assistència Social, tant pel que fa a la prevenció, com a la rehabilitació i integració.  
Les principals funcions que li assigna l'Ordre de 2 de desembre de 1987 són:  
- Atenció a la problemàtica social de qualsevol ciutadà.  
- El desenvolupament comunitari i la qualitat de vida de la població.  
- La prevenció primària de situacions de segregació o marginació.  
Així mateix, en aquesta Ordre de 2 de desembre de 1987, s'assigna a les Diputacions Provincials la participació en l'establiment de convenis amb els Ajuntaments, a fi de:  
- Estendre els Serveis Socials Generals a un major nombre de Municipis en les províncies respectives, fins la cobertura total de la població.  
- Facilitar l'accés a aquests recursos de determinades Corporacions Locals amb recursos econòmics limitats.  
Article seté  
Els Programes d?Atenció Bàsica estaran definits per la Direcció General de Serveis Socials, a fi de garantir en cada municipi aquells mínims que la Legislació Autonòmica declara necessaris, tot atenent als resultats derivats del seguiment i de l'avaluació, i a les propostes presentades pels Ajuntaments.  
Per Serveis Socials Bàsics s'entén, per a 1988, la implantació d'Equips Socials en tota la Comunitat Valenciana segons la problemàtica específica de cada població, els programes d'ajuda domiciliària, els programes de prestacions econòmiques individuals i els programes d'informació i assessorament.  
Aquells Ajuntaments que tinguen garantits aquests mínims podran convenir altres programes que responguen a situacions particulars de cada municipi, i atenguen accions definides dins del marc estatutari dels Serveis Socials.  
Atenent a la situació sócio-económica d'alguns Ajuntaments, el percentatge de participació podrà ser modificat, i en tal cas la Diputació i la Generalitat assumiran els increments corresponents. De tota manera es tendirà en el futur perquè els Ajuntaments assumesquen progressivament el finançament dels Serveis Socials de Base.  
La participació econòmica de la Diputació de Castelló per a la creació dels Serveis Socials de Base, en conveni amb els Ajuntaments de la província de Castelló, ascendeix a 03.435.090 Pta.  
La participació econòmica de la Diputació de València per tal de crear els Serveis Socials de Base, en conveni amb els Ajuntaments de la província de València, ascendeix a 279.226.821 Pta.  
La participació econòmica de la Diputació d'Alacant per tal de crear els Serveis Socials de Base, en conveni amb els Ajuntaments de la província d'Alacant, ascendeix a 278.114.150 Pta.  
Article vuité. Serveis Socials Especialitzats.  
La Conselleria de Treball i Seguretat Social, a través de la Direcció General de Serveis Socials, està mantenint uns serveis adreçats a aquells sectors de la població amb una sèrie de característiques que els fa creditors d'una atenció específica.  
La Generalitat encomana a la Diputació la gestió ordinària en règim de gestió directa dels Centres i Serveis següents:  
1. Diputació de Castelló.  
1.1 Sector de Família, Infància i Joventut.  
Es mantindrà el funcionament de la Comissió d'Estudis i Valoració de criteris comuns, la qual s?ocuparà, alhora, de l'Adopció i Acolliment Familiar.  
A la Diputació, li correspondrà la direcció, la gestió i l'administració d'un Centre de Recepció i Diagnòstic per a xiquets de 6 a 16 anys, i una Residència Infantil de 0 a 6 anys, ambdós ubicats en el complex sòcioeducatiu ?Penyeta Roja?. En la ?Penyeta Roja? es mantindrà una Residència de caràcter provincial a càrrec de la Diputació, i ambdues parts es comprometen a prosseguir conjuntament el procés de desasilament mitjançant el creixement de recursos propis (1989).  
1.2 Deficiències.  
Aprovats pel Consell de la Generalitat Valenciana i pel Ple de la Diputació Provincial de Castelló, els Estatuts del Consorci Valencià de Serveis Socials Castelló, que gestionarà recursos específics de l?àmbit de les deficiències, Tallers Ocupacionals, a través d'aquest es gestionarà el Centre Ocupacional Comarcal Baix Maestrat i el de Castelló, i aquells altres que de comú acord es decidesca de crear.  
1.3 Tercera Edat.  
Manteniment de les subvenciones actuals al sector, igualment posada en marxa i manteniment d'una Residència Geriàtrica Assistida amb una capacitat de 50 places.  
Pressupost econòmic dels Serveis Socials Especialitzats:  
- Família, Infància i Joventut 23.271.577 Pts.  
- Menors, ?Penyeta Roja? 96.673.751 ?  
- CONVASER-Castelló 86.673.549 ?  
- Tercera Edat 88.398.570 ?  
2. Diputació de València.  
2.1 Sector Família, Infància i Joventut.  
Creació d'una Comissió d'Estudis i Valoració amb criteris comuns, que s?ocuparà, alhora, de l'Adopció i Acolliment Familiar. La Diputació cedirà a la Generalitat Valenciana les Residències de Menors de Mislata i Godella.  
2.2 Sector de Deficiències.  
La Diputació gestionarà el Centre Ocupacional Escola, el qual atendrà a 120 disminuïts (Casa de la Misericòrdia), i participarà en el CONVASER, en els termes que estableix el concert.  
2.3 Sector de Tercera Edat.  
La Diputació mantindrà el Conveni amb les Residències d'Ancians, fins que s'arbitren altres formes per a l'atenció de la Tercera Edat (1991).  
Pressupost econòmic dels Serveis Socials Especialitzats:  
- Família, Infància i Joventut 41.393.113 Pts.  
- Deficiències 78.032.804 ?  
- Tercera Edat 13.502.750 ?  
3. Diputació d'Alacant.  
3.1 Sector de Família, Infància i Joventut.  
Creació d'una Comissió d'Estudis i Valoració amb criteris comuns, que s?ocuparà, alhora, de l'Adopció i Acolliment Familiar. La Diputació durà la direcció, la gestió i l'administració de la Residència Infantil de 0 a 6 anys i de la Residència Comarcal de 6 a 16 anys.  
Pressupost econòmic dels Serveis Socials Especialitzats:  
- Família, Infància i Joventut 78.249.800 Pts.  
- Tercera Edat 8.000.000 ?  
DISPOSICIO FINAL  
Aquesta Ordre vigirà el mateix dia de la publicació en el Diari Oficial de la Generalitat Valenciana.  
València, 3 de desembre de 1987.  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI